
PARLAMENTUL ROMÂNIEI

CAMERA DEPUTATILOR

	COMISIA PENTRU ADMINISTRATIE PUBLICA SI AMENAJAREA TERITORIULUI

      Nr. 4c-7/487

      Bucureşti, 17.11.2020


	Comisia PENTRU BUGET, FINANTE SI BANCI
           Nr.4c-2/1021
           București, 17.11.2020




 Către,

BIROUL PERMANENT AL

CAMEREI DEPUTAȚILOR
Vă înaintăm, alăturat, raportul COMUN asupra Propunerii legislative pentru modificarea și completarea Legii nr.273/2006 privind finanțele publice locale, trimisă Comisiei pentru administraţie publică şi amenajarea teritoriului și Comisiei pentru buget, finanțe și bănci pentru examinare în fond în procedură de urgență cu adresa nr. PLx 626 /2020 din 12 octombrie 2020. 

	PREŞEDINTE
	PREȘEDINTE

	Angelica FĂDOR
	George-Gabriel VIȘAN

PARLAMENTUL ROMÂNIEI

CAMERA DEPUTAŢILOR

	COMISIA PENTRU ADMINISTRAȚIE PUBLICĂ ȘI AMENAJAREA TERITORIULUI

      Nr. 4c-7 /487

      Bucureşti, 16.11.2020
	Comisia PENTRU BUGET, FINANȚE ȘI BĂNCI
           Nr.4c-2/ 1021
           București, 16.11.2020


   PL-x 626/2020

RAPORT  COMUN 

asupra  Propunerii legislative pentru modificarea și completarea Legii nr.273/2006 privind finanțele publice locale 

În conformitate cu prevederile art.94 și 115 alin.(1) din Regulamentul Camerei Deputaţilor, republicat, cu modificările și completările ulterioare, Comisia pentru administrație publică și amenajarea teritoriului  și Comisia pentru buget, finanţe şi bănci au fost sesizate cu dezbaterea în fond în procedură de urgență asupra Propunerii legislative pentru modificarea și completarea Legii nr.273/2006 privind finanțele publice locale, transmisă prin adresa nr. Plx. 626/2020 din 12 octombrie 2020, înregistrată cu nr. 4c-7/487/20.10.2020, respectiv cu nr. 4c-2/1021.
Senatul, în calitate de primă Cameră sesizată, a respins propunerea legislativă în şedinţa din 7 octombrie 2020.


În conformitate cu prevederile art.75 din Constituţia României, republicată, şi ale art.91 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Camera decizională.  


La întocmirea prezentului raport comun Comisia pentru administraţie publică şi amenajarea teritoriului și Comisia pentru buget, finanțe și bănci  au avut în vedere:

·   avizul favorabil al Consiliului Legislativ cu observații și propuneri (nr.  866/25.08.2020)

·   avizul favorabil al Consiliului Economic și Social  ( adresa nr. 7379/ 13.08.2020)


Propunerea legislativă are ca obiect de reglementare modificarea şi completarea art.32 din Legea nr.273/2006 privind finanțele publice locale. Potrivit Expunerii de motive, se preconizează stabilirea unei noi formule de repartizare a sumelor încasate în plan local, cu titlu de impozit pe venit, către unităţile administrativ-teritoriale. Totodată, se propune introducerea în actul de bază a unei dispoziţii privind transparentizarea sumelor colectate din impozitul pe venit la nivelul fiecărei unităţi administrativ-teritoriale, prin instituirea obligaţiei Ministerului Finanţelor Publice şi a structurilor teritoriale de a comunica aceste informaţii, trimestrial, pe pagina de internet.
Potrivit prevederilor art.61 și 63 din Regulamentul Camerei Deputaţilor, republicat, cu modificările și completările ulterioare, examinarea  propunerii legislative a avut loc în şedinţa on-line comună  a celor două comisii sesizate în fond din data de 16 noiembrie 2020. 

La lucrările Comisiei pentru administraţie publică şi amenajarea teritoriului și ale Comisiei pentru buget, finanțe și bănci din data de 16 noiembrie 2020, deputații au fost prezenți conform listelor de prezență. 


În urma examinării on-line a propunerii legislative, membrii Comisiei pentru administrație publică și amenajarea teritoriului și cei ai Comisiei pentru buget, finanțe și bănci  au hotărât, cu majoritate de voturi,  întocmirea unui raport comun de adoptare a Propunerii legislative pentru modificarea și completarea Legii nr.273/2006 privind finanțele publice local, cu amendamente admise prevăzute în Anexa care face parte integrantă din prezentul raport comun. 

În raport cu obiectul şi conţinutul său, proiectul de lege face parte din categoria legilor ordinare.

	PREŞEDINTE

Angelica FĂDOR
	PREŞEDINTE 

George-Gabriel VIȘAN

	SECRETAR

Andrei NICOLAE
	SECRETAR 

Andrei POP


             Anexa

AMENDAMENTE ADMISE
	Nr. crt.
	Text Lege 273/2006
	Text inițiativă legislativă
	Text propus de comisie

(autor amendament)

	Motivare

	1. 
	
	Lege 
pentru modificarea si completarea Legii nr. 273/2006 privind
finantele publice locale

	Lege 
pentru modificarea si completarea articolului 32 din Legea nr. 273/2006 privind finanțele publice locale

	

	2. 
	

	Articol unic: Legea nr. 273/2006 privind finanțele publice locale, publicată in Monitorul Oficial, Partea I nr. 618 din 18 iulie 2006, cu modificările si completările ulterioare, se modifică și se completează după cum urmează:

	Articol unic: Articolul 32 din Legea nr. 273/2006 privind finanțele publice locale, publicată în Monitorul Oficial, Partea I nr. 618 din 18 iulie 2006, cu modificările si completările ulterioare, se modifică și se compietează și va avea următorul cuprins:

	

	3. 
	(1) Din impozitul pe venit încasat la bugetul de stat la nivelul fiecărei unităţi administrativ-teritoriale în luna anterioară, cu excepţia impozitului pe veniturile din pensii, se alocă lunar, până cel târziu la data de 8 a lunii în curs, o cotă de:
a) 41,75% la bugetele locale ale comunelor, oraşelor şi municipiilor pe al căror teritoriu îşi desfăşoară activitatea plătitorii de impozit pe venit;

b)11,25% la bugetul local al judeţului;
c)18,5% într-un cont distinct, deschis pe seama direcţiei generale a finanţelor publice judeţene la trezoreria municipiului reşedinţă de judeţ, pentru echilibrarea bugetelor locale ale comunelor, ale oraşelor şi ale municipiilor, precum şi a bugetului local al judeţului.

	1. La Art. 32, alin. (1) si (2) se modifică si vor avea următorul cuprins:
„(1) Din impozitul pe venit estimat a fi încasat la bugetul de stat la nivelul fiecarei unități administrativ-teritoriale în luna anterioară, se alocă lunar până cel târziu la data de 8 a lunii în curs, o cotă de:
a) 15% la bugetul local al județului;
b) 65% la bugetele locale ale comunelor, orașelor si municipiilor pe ale căror teritoriu își desfașoară activitatea plătitorii de impozit pe venit;
c) 6% pentru repartizare bugetelor locale ale comunelor, orașelor și municipiilor prin hotărâre a consiliului județean;
d) 14% 
într-un cont distinct deschis pe seama direcției generale regionale a finanțelor publice/administrației județene a finanțelor publice, pentru echilibrarea bugetelor locale ale comunelor, orașelor, municipiilor și județelor;

	1. La articolul 32, alin. (1) si (2) se modifică si se completează și vor avea următorul cuprins:
Nemodificat
	

	4. 
	(2) În execuţie, cota de 18,5% se alocă de către direcţiile generale ale finanţelor publice judeţene, în termenul prevăzut la alin. (1), pentru echilibrarea bugetelor locale ale comunelor, ale oraşelor şi ale municipiilor, precum şi a bugetului local al judeţului, proporţional cu sumele repartizate şi aprobate în acest scop în bugetele respective, potrivit prevederilor art. 33 alin. (3)-(5).

	(2) In cadrul fiecărui județ, sumele aferente cotei prevăzute la alin. (1) lit. d) se repartizează pentru echilibrarea bugetelor locale ale unității lor administrativ-teritoriale astfel:
a) 85% pentru echilibrarea bugetelor locale ale comunelor, orașelor și municipiilor;
b) 15% pentru echilibrarea bugetelor locale ale județelor".

	Nemodificat
	

	5. 
	(5) În situaţii deosebite, prin legea bugetului de stat, cotele defalcate din impozitul pe venit pot fi majorate.
	2. La articolul 32, alineatul (5) se abrogă.

	Nemodificat
	

	6. 
	
__________
	3. La articolul 32, după alin. (7) se introduce un nou alin. (71), cu următorul cuprins:

71) Direcțiile generale ale finanțelor publice județene, respectiv Direcția Generală a Finanțelor Publice a Municipiului București au obligația de a afișa pe pagina de internet, trimestrial, stadiul încasărilor și virărilor impozitului pe venit, la nivelul fiecărui UAT".
	3. La articolul 32, după alineatul (7) se introduce un nou alineat, alin. (71), cu următorul cuprins:

71) Direcțiile generale ale finanțelor publice județene, respectiv Direcția Generală a Finanțelor Publice a Municipiului București au obligația de a afișa pe pagina de internet, trimestrial, stadiul încasărilor și virărilor impozitului pe venit, la nivelul fiecărei unități administrativ-teritoriale".

